Best of the Fest специална селекция | 30 март - 18 април - Sofia, Bulgaria
Best of the Fest специална селекция | 30 март - 18 април
Event organized by Sofia International Film Festival / Международен София Филм Фест
Best of the Fest - СПЕЦИАЛНА селекция от програмата на #22SofiaIFF
БИЛЕТ КЕН е валиден за прожекциите
в Дома на киното през целия месец АПРИЛ!
Ексклузивно ще обявим HAPPY HOUR в някои локации – там при покупка на един БИЛЕТ ще получите ОЩЕ един БИЛЕТ-подарък!
BEST of the FEST – до 18-ти АПРИЛ в Дома на киното!
Предстоят срещи с едни от най-добрите и награждавани филми – „ПРОЕКТЪТ „ФЛОРИДА”, който беше представен лично в програмата на фестивала от неговия автор, режисьора ШОН БЕЙКЪР, „КВАДРАТЪТ”, „НЕВИДИМА НИШКА” на Пол Томас Андерсън с участието на несравнимия Даниел Дей Луис – очакват ни изненади от фестивалния партньор Vogue Vision by Mitko Damov ; „КУПОНЪТ” на страхотната майсторка Сали Потър, непреходните класики с подписа на емблематичния Вим ВЕНДЕРС – „КРИЛЕ на ЖЕЛАНИЕТО” и „ПАРИЖ, ЩАТА ТЕКСАС“, както и визуалното есе, посветено на легендарната Пина Бауш – „ПИНА 3D“.
Продължаваме удоволствието и традицията с Кино Гурме * Кино Гурме | 22 SIFF и заедно с Domaine Boyar ще предложим по още една ексклузивна среща с документалния разказ „МИШЛЕН ЗВЕЗДИ – РАЗКАЗИ ОТ КУХНЯТА” и „ШОКОЛАД” на Ласе Халстрьом. Публиката ще има шанс за ексклузивни, единични прожекции на приказния „АБРАКАДАБРА“, режисиран от майстора-разказвач Пабло Бергер, „ТЪРСАЧ НА УДОВОЛСТВИЯ” с прекрасните Хелън Мирън и Доналд Съдърланд, както и документалната творба „ЧОВЕШКИ ПОТОК“ на концептуалиста дисидент Ай Вейвей, един от най-влиятелните хора в съвременното изкуство.
BEST of the FEST – през месец АПРИЛ в Дома на киното
София Филм Фест беше първият фестивал в света след Берлин, на който бе показана дигитално възстановената версия на „КРИЛЕ НА ЖЕЛАНИЕТО”, с оригинално заглавие „Небето над Берлин” („Der Himmel über Berlin”). Филмът предлага на зрителя полет над Берлин между вълшебството и реалността и носи на Вендерс наградата за най-добър режисьор на фестивала в Кан през 1987, както и още много световни награди. Допълнителната ексклузивна прожекция на филма е предвидена на 30 март (петък), с начален час 20:45.
Сред специалните киноизкушения е и още една прожекция на възстановената дигитална версия на отличения със „Златна палма” в Кан „ПАРИЖ, ЩАТА ТЕКСАС” („Paris, Texas”, 1984). В главните роли блестят напусналия ни наскоро Хари Дийн Стентън и Настася Кински, а автор на забележителната музика е Рай Кудър – това ще се случи на 31 март (събота) от 18:15 часа.
Прожекцията на поетичното есе с режисьорския подпис на Вендерс, посветено на Пина Бауш „ПИНА 3D” (с номинация за документален „Оскар”), е предвидена за 14 април (събота), с начален час 19:30.
„ТЪРСАЧ НА УДОВОЛСТВИЯ“ (2017) е прякорът на стария кемпер, с който Ела и Джон Спенсър са ходили на почивка с децата си през 70-те години. Една лятна утрин, отчаяно искащи да избягат от медицински грижи, които ще ги разделят завинаги, двамата шокират децата си, качвайки се в остарялото превозно средство и хващайки пътя към Кий Уест в търсене на ново приключение... Филмът на италианския майстор Паоло Вирдзи може да бъде видян на 1 април (неделя) от 18.00 часа.
„ЗВЕЗДИ МИШЛЕН: РАЗКАЗИ ОТ КУХНЯТА“ (2017) е увлекателна документална история, разказана от датския режисьор Расмус Динесен, която предлага на зрителя поглед зад кулисите на митичния гид „Мишлен“ към работата на неговите тайни инспектори, за да хвърли светлина върху критериите за получаване на една, две или три звезди в заветната червена книга.
„ЗВЕЗДИ МИШЛЕН: РАЗКАЗИ ОТ КУХНЯТА“ ще може да бъде видян на 18 април (сряда) от 19:00 часа. Зрителите на Best of the Fest ще могат да видят отново и класиката „ШОКОЛАД“ на знаменития шведски режисьор Ласе Халстрьом, с пет номинации за Оскар 2001 – на 15 април (неделя), от 14:00 часа, а Domaine Boyar са се погрижили за истинско кино гурме преживяване на зрителите, които ще имат възможност да опитат вина от серията Quantum, тематично подбрани за всеки филм. * * * Кино Гурме | 22 SIFF * Кино Гурме
Режисьорът Пабло Бергер отново създава чудеса! Неговата приказна „АБРАКАДАБРА“ (2017) ще може да се срещне с публиката още веднъж на 6 април (петък) от 19:00 часа. Не пропускайте факта, че прекрасната Марибел Верду е ангажирана в новата му, предизвикателна история. „Режисьорът на „Снежанка“ представя тази шантава женска мелодрама. Това не е филм за хора със слаби сърца – подгответе се да изхвърлите „добрите обноски“ през прозореца и да се настаните удобно за лудо кинематографично пътуване, в което хаосът и магията се сливат, създававайки нещо изключително.“
„Имах история, но си търсех персонажи, което е рядкост за мен, - казва режисьорът Пол Томас Андерсън. - Имах нужда от мъж. Имах нужда от жена и от още една жена. Историята се нуждаеше от силен мъж, упорит, целеустремен, малко фашист, креативен. Това е добра комбинация, защото така трябва нещо у него да се пропука и е нужно да се измисли начин да се случи това пропукване. Мисля, че много хора ще се съгласят, че пикът на модата започва от началото и стига до средата на 50-те години.“ Екипът на София Филм Фест предлага в специалната селекция Best of the Fest още ексклузивни срещи с най-новата творба на Андерсън „НЕВИДИМА НИШКА“ (2017), в която отново поразява с присъствие Даниел Дей-Луис.
На специалната прожекция, предвидена за 10 април (вторник) с начален час 20:30, зрителите могат да очакват изненади от нашите приятели и партньори от Vogue Vision by Mitko Damov!
Уникалният документален филм „ЧОВЕШКИ ПОТОК“ (2017) на артиста, активист и режисьор Ай Вейвей разглежда глобалната бежанска криза – най-мащабното човешко преселение след Втората световна война. Каним Ви на #КИНО на 11 април (сряда), начален час 20:05!
В специалната програма Best of the Fest е предвидена още една специална прожекция – на филма-омнибус, продуциран от БНТ „8 МИНУТИ и 19 СЕКУНДИ“ (8’19”). Шест кратки разказа на Георги Господинов оживяват благодарение на режисьорите Петър Вълчанов („Обащиняване“), Кристина Грозева („Дъщеря“), Теодор Ушев („Кристин, която маха от влака“), Надежда Косева („Старецът и морето“), Любомир Младенов („Лицата от последните дни“) и Владимир Люцканов („Закъснелият дар“). Продуцент е Българската национална телевизия, изпълнителни продуценти на проекта са ВИП Медиа Филм (Владимир Люцканов и Антоанета Бачурова). Заглавието на филма е по едноименния разказ от сборника „И всичко стана луна”. Цели 8 минути и 19 секунди – точно толкова имаме отпуснати, докато вестта за смъртта на слънцето стигне до нас. Толкова пътува светлината оттам дотук. После ще стане тъмно... Прожекцията на „8 минути и 19 секунди“ (8’19”) очаква своите зрители на 16 април (понеделник) от 19:30 часа.
Шанс за още две специални срещи с най-новия филм на винаги предизвикателната режисьорка Сали Потър „КУПОНЪТ“ (2017) – дните са 1 април (неделя) от 20:05 часа и 10 април (вторник) от 19:00 часа. „От една страна, целият филм е политическа комедия, но лека и приятна комедия, поглед към състоянието на една разбита Англия. Но филмът е по-скоро размишление върху факта, че политиката е навсякъде, включително и в човешките отношения“, споделя Сали Потър.
Една от специалните фестивални препоръки на 2018 година е да не се пропуска един от най-добрите филми за детството - „ПРОЕКТЪТ „ФЛОРИДА“ на режисьора Шон Бейкър, който представи филма си лично пред българската публика в програмата на 22-рия СФФ. Филмът е вече на екран в арт-хаус киносалоните на София и страната, а в Дома на киното е включен в програмата Best of the Fest.
Не бива да пропускаме като акцент и носителя на Златна Палма за 2017 година - „КВАДРАТЪТ“ (2017) на режисьора Рубен Йостлунд. „Квадратът“ е убежище на доверие и грижа. В него всички ние споделяме равни права и задължения”, казва режисьорът за арт инсталацията, която прави в шведски музей, вдъхновила и създаването на филма... Филмът може да бъде видян в Дома на киното на 13 април (петък), началният час на прожекцията е 20:35.
Sofia, ul. Ekzarh Yossif 37, Sofia, 1000, Bulgaria
Вапцаров. Пет разказа за един разстрел 20:00 - 21:15